তবে বিজেপি’র কর্মী-সমর্থকদের একাংশ যেমনটা আশা করেছিলেন, যে দলের সভাপতি রাজ্যের শাসকদলকে নিশানা করবেন, তেমন কিছু হয়নি। তাঁর বক্তৃতার শুরুতে রাজ্য বিজেপি’র সহকারী কেন্দ্রীয় পর্যবেক্ষক সিদ্ধার্থনাথ সিংহকে সম্বোধন করতে গিয়ে মমতার নাম মুখে আনেন অমিত। আরেকবার ইউপিএ সরকারকে সমর্থনের প্রসঙ্গে ‘মমতাদি’ শব্দটি শোনা যায় অমিতের গলায়। একইসঙ্গে সরকার পরিচালনায় বিজেপি’র সঙ্গে অন্যদলগুলির ফারাক বোঝাতে কংগ্রেস, সিপিএমের সঙ্গে তৃণমূলের নাম করেন বিজেপি সভাপতি।